**Չարենցավան համայնքի սիրելի՛ բնակիչներ,**

* Շուտով կավարտվի և մեր կյանքի հիշողությունների դարան կմտնի ևս մեկ տարի. նոր սպասումներով և միայն հաղթանակների ձգտումով ենք մուտք գործում 2025 թվական:
* Մաղթում եմ, որ Նոր տարին նոր սկիզբ ուղենշի մեր հայրենիքի համար՝ վերջին տարիների փորձությունները հաղթահարելու և իր զարգացման ուրույն տեսլականը գծագրելու վստահ քայլերով: Հայրնիքը հզոր է իր համայնքներով ու իր անհատներով: Մենք էլ պետք է մեր հերթին ավելի ուժեղ ու զարգացած համայնք ստեղծենք՝ կարևորելով դրա կայացման գործում յուրաքանչյուր անհատի ձեռքբերումն ու ավանդը:
* Աշխարհի և մեր հայրենիքի խաղաղության վեհագույն մաղթանքի կողքին ուզում եմ խաղաղություն մաղթել նաև բոլորիս սրտերին ու մտքերին, թող տարին սկսվի ոչ միայն լավագույն նպատակներով ու բարի ցանկություններով, այլև դրանց իրականացման հստակ գիտակցությամբ:
* Թող 2025-ը շենություն բերի Չարենցավան համայնքին, թող բարով իրականանան այն բոլոր աշխատանքները, որոնք գծագրել ենք դեռևս 2024-ին, թող Ալափարսը, Արզականը, Բջնին, Կարենիսը, Ֆանտանը, Չարենցավանը և այստեղ բնակվող Արցախի մեծ համայնքը միասնաբար նոր մակարդակի հասցնեն խոշորացված համայնքի ձեռքբերումներն ու շարունակեն մնալ տաք զարկերակներ մայր Հայաստանում:
* Սեր, առողջություն, ներդաշանակություն, նպատակասլացություն և հավատ եմ մաղթում ողջ տարվա համար:

Շնորհավոր Ամանոր և Սուրբ Ծնունդ:

Հարգանքով՝ Չարենցավան համայնքի ղեկավար Հակոբ Շահգալդյան